ཁྱོད་ཀྱིས་བྱིས་པ་ཚོ་མིག་གིས་མ་མཐོང་གོང་དུའང་ཁོ་ཚོའི་སྐད་སྒྲ་སྔ་མོ་ནས་གོ་ཐུབ་སྟེ།སྐས་ཐེམ་སྟེང་བགྲོད་དུས་ཀྱི་ཁོ་ཚོ་ནི་སྐད་གསེང་ཅུང་མཐོ་བའི་ཁྱད་པར་ཙམ་ལས་ཅི་ཞིག་ལ་འདྲོགས་ཀྱིན་པའི་བེའུ་ཆུང་ཆུང་དག་དང་གཉིས་སུ་མ་མཆིས་ལ།ཁྱིམ་བདག་ཚོས་རང་རང་གི་བྱིས་པའི་རྗེས་སྙེག་བཞིན་ཞལ་ངོ་འཛུམ་གྱིས་ཁེངས་ཤིང་མགོ་བོ་གཡུག་གཡུག་བྱེད།ནུབ་ཕྱོགས་ཀྱི་སྡེ་བ་འདིར།ཉིན་དེ་ནི་ཆར་བ་འབབ་ཀྱིན་པའི་སྤྱི་ཟླ་གཉིས་པའི་གཟའ་སྤེན་པའི་གྲང་ཤུར་ཤུར་གྱི་ཞོགས་པ་ཞིག་ཡིན་སྲིད་ནའང་།ཀུན་ཕན་ཐེབས་རྩ་ཚོགས་པའི་ལ་རྩེ་དཔེ་མཛོད་ཁང་དུ་གཟའ་འཁོར་གཉིས་རེའི་ནང་སྤེལ་བའི་བྱིས་པའི་འཛིན་གྲྭར་ཞུགས་མཁན་བྱིས་པ་བཅུ་འདུག་ལ།ཁོ་ཚོ་ནི་སྔ་ན་མེད་པའི་སྟོབས་དང་རྣམ་རིག་གིས་ཁེངས་འདུག